
VENDIM
Nr. 493, datë 26.6.2026

PËR DISA SHTESA DHE NDRYSHIME NË VENDIMIN NR. 666, DATË 10.10.2019, TË KËSHILLIT TË MINISTRAVE, “PËR KUOTAT FINANCIARE TË USHQIMIT NË MENSA E KONVIKTE DHE PËRCAKTIMIN E KRITEREVE PËR PËRFITIMIN E BURSAVE E TË PAGESAVE PËR NXËNËSIT E ARSIMIT PARAUNIVERSITAR, SI DHE FORMAT E TJERA TË PËRKUJDESJES NDAJ KATEGORIVE TË VEÇANTA NË INSTITUCIONET ARSIMORE PARAUNIVERSITARE PUBLIKE”, TË NDRYSHUAR

Në mbështetje të nenit 100 të Kushtetutës; të nenit 19, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar; të pikës 2, të nenit 32, të ligjit nr. 15/2017, “Për arsimin dhe formimin profesional në Republikën e Shqipërisë”; të nenit 5, të ligjit nr. 10289, datë 17.6.2010, “Për mënyrën e trajtimit ekonomik e financiar dhe për dhënie ndihme të menjëhershme familjeve të punonjësve të Policisë së Shtetit, të Gardës së Republikës, të Shërbimit të Kontrollit të Brendshëm, të Policisë së Mbrojtjes nga Zjarri dhe të Shpëtimit, të Forcave të Armatosura, të Shërbimit Informativ Shtetëror dhe të Policisë së Burgjeve, që humbin jetën në krye apo për shkak të detyrës”; të nenit 2, të ligjit nr. 7889, datë 14.12.1994, “Për statusin e invalidëve të punës”, të ndryshuar; të nenit 6, të ligjit nr. 8153, datë 31.10.1996, “Për statusin e jetimit”, të ndryshuar të nenit 8, të ligjit nr. 8098, datë 28.3.1996, “Për statusin e të verbrit”, të ndryshuar; të nenit 8, të ligjit nr. 8626, datë 22.6.2000, “Statusi i invalidit paraplegjik dhe tetraplegjik”, të ndryshuar; të nenit 12, të ligjit nr. 57/2019, “Për asistencën sociale në Republikën e Shqipërisë”, të ndryshuar, dhe të ligjit nr. 87/2025, “Për buxhetin e vitit 2026”, me propozimin e ministrit të Arsimit dhe të ministrit të Ekonomisë dhe Inovacionit, Këshilli i Ministrave

VENDOSI:

1. Në vendimin nr. 666, datë 10.10.2019, të Këshillit të Ministrave, “Për kuotat financiare të ushqimit në mensa e konvikte dhe përcaktimin e kritereve për përfitimin e bursave e të pagesave për nxënësit e arsimit parauniversitar, si dhe format e tjera të përkujdesjes ndaj kategorive të veçanta në institucionet arsimore parauniversitare publike”, të ndryshuar, bëhen shtesat dhe ndryshimet e mëposhtme:
a) Në fund të shkronjës “a”, të pikës 2.1, shtohet fjalia “Për nxënësit në arsimin profesional nuk zbatohet kushti i akomodimit në konvikte publike ...”;
b) Në pikën 3, pas fjalëve “... kategorive të mësipërme ...” shtohen fjalët“... në arsimin e përgjithshëm ...”;
c) Pas pikës 3 shtohet pika 3/1, me këtë përmbajtje:
“3/1. Për nxënësit në arsimin profesional zbatohen shkronjat “a” dhe “b”, të pikës 3. Humbja e bursës për rezultate shkollore zbatohet vetëm në rast përsëritjeje të vitit shkollor.”;
ç) Në pikën 7, fjalët “... (në vitin e parë) ...” hiqen;
d) Pas pikës 8 shtohet pika 8/1, me këtë përmbajtje:
“8/1. Në rastet kur numri i nxënësve që ndjekin arsimin e përgjithshëm, që plotësojnë kriteret për përfitimin e bursës, është më i lartë se mundësitë e financimit të miratuara për atë vit shkollor dhe njësia e vetëqeverisjes vendore nuk mund të mbulojë me fondet e veta mbështetjen për të gjithë nxënësit që plotësojnë kriteret, njësia e vetëqeverisjes vendore, me vendim të këshillit bashkiak, përcakton rregullat për shpërndarjen e bursave dhe gjysmëbursave, sipas kategorive të përcaktuara në pikën 2, të këtij vendimi.”;
dh) Në fund të pikës 10 shtohet fjalia, me këtë përmbajtje:
“... Bursë përfitojnë edhe nxënësit në klasën XI e lart, që nuk kanë përfituar bursë në vitin e parë dhe përmbushin kriteret, sipas këtij vendimi.”;
e) Pika 10.1 ndryshohet, si më poshtë vijon: 

“10.1. Bursat e nxënësve për klasën XI e lart, në arsimin profesional, rishqyrtohen dhe miratohen çdo vit nga këshilli bashkiak, sipas vendndodhjes territoriale dhe administrative të shkollave profesionale apo konvikteve ku ata ndjekin arsimin. Rishqyrtimi përfshin edhe nxënësit që përfitojnë për herë të parë bursë në klasën XI e lart, në rastet kur plotësojnë kriteret e përcaktuara në këtë vendim.”;
ë) Pika 12 ndryshohet, si më poshtë vijon:
[bookmark: _GoBack]“12. Të gjithë nxënësit/prindërit paraqesin kërkesat për përfitimin e bursës pranë drejtorive të institucioneve arsimore, të cilat dokumentojnë me procesverbal pranimin e tyre, dhe një kopje e procesverbalit i jepet kërkuesit. Drejtoritë e institucioneve arsimore, për nxënësit që regjistrohen për herë të parë në klasën X, të cilët përfitojnë bursë sipas kritereve të përcaktuara në pikat 2.1, 2.2, 2.3 e 2.4, të këtij vendimi, i dërgojnë zyrtarisht kërkesat për miratimin e bursës në njësitë e vetëqeverisjes vendore të vendbanimit të përhershëm të nxënësit. Për nxënësit e klasave të tjera, që kanë përfituar më parë bursa, depozitojnë dokumentacionin për vijimin e përmbushjes së kritereve.”;
f) Pika 14/1 shfuqizohet;
g) Pas pikës 15 shtohet pika 15/1, me këtë përmbajtje:
“15/1. Njësitë e vetëqeverisjes vendore dorëzojnë kërkesat për fondet e bursave brenda muajit mars.”;
gj) Pas pikës 22 shtohet pika 22/1, me këtë përmbajtje:
“22/1. Njësitë e vetëqeverisjes vendore, me fondet e tyre buxhetore apo transfertës nga buxheti i shtetit, për institucionet arsimore parauniversitare publike në territorin që mbulojnë, kanë të drejtë të ofrojnë shërbimin e ushqimit për nxënësit, në përputhje me standardet dhe rregullat e miratuara nga autoritetet përgjegjëse për ushqimin.”;
h) Pika 23 ndryshohet, si më poshtë vijon:
“23. Fondet buxhetore për mbulimin e shpenzimeve të bursave administrohen nga njësitë e vetëqeverisjes vendore, sipas vendndodhjes territoriale dhe administrative të shkollave dhe konvikteve, ku nxënësit ndjekin mësimet. Pagesa mujore e bursës bëhet sipas përcaktimeve të mëposhtme:
a) Nxënësit përfitojnë kuotat financiare (bursa), sipas normave në natyrë për ushqimin e nxënësve në konvikte dhe shpenzimeve vetjake, sipas pasqyrës nr. 3. Masa e bursës përllogaritet si prodhim i kuotës ushqimore me ditë qëndrimin në konvikt, për jo më shumë se 10 (dhjetë) muaj kalendarikë, në proporcion me ditë qëndrimin në konvikt;
b) Nxënësit që nuk jetojnë në konvikt dhe që plotësojnë kriteret për bursë përfitojnë vlerën e plotë të bursës mujore, e cila u paguhet pranë bankave të nivelit të dytë, në llogarinë bankare të prindit/prindërve ose përfaqësuesit ligjor, për llogari të nxënësit çdo muaj, brenda datës 10 (dhjetë) të muajit pasardhës. Masa e bursës për këtë kategori jepet në pasqyrat nr. 2, për arsimin e përgjithshëm, dhe nr. 2/1, për arsimin profesional, që i bashkëlidhen këtij vendimi dhe janë pjesë përbërëse të tij.”;
i) Pas pikës 23 shtohet pika 23/1, me këtë përmbajtje:
“23/1. Në rastet kur fondet e disponueshme të njësisë së vetëqeverisjes vendore nuk janë të mjaftueshme për të mbuluar të gjitha kërkesat e pranuara, njësia e vetëqeverisjes vendore miraton gjysmë bursë, me vlerë 50% të kuotës së plotë mujore, duke respektuar rendin e përparësisë së kritereve të përcaktuara në këtë vendim dhe rregullat e miratuara nga Këshilli i NjVV-së.”;
j) Pas pikës 30 shtohet pika 30/1, me këtë përmbajtje:
“30/1. Duke filluar nga viti 2027, kuota mujore e bursës për të gjithë përfituesit, sipas pikave 2.1, 2.2, 2.3 dhe 2.4, të këtij vendimi, indeksohet çdo vit nga njësitë e vetëqeverisjes vendore, në bazë të normës vjetore të inflacionit të publikuar nga INSTAT-i për vitin paraardhës. Ministritë përgjegjëse për arsimin parauniversitar dhe atë profesional përllogaritin fondin e nevojshëm të bursave, përfshirë edhe indeksimin, dhe njoftojnë njësitë e vetëqeverisjes vendore për masën e normës së inflacionit që do të aplikohet, në përputhje me pasqyrat që i bashkëlidhen këtij vendimi dhe janë pjesë përbërëse të tij, si dhe me normën vjetore të inflacionit të publikuar nga INSTAT-i.”;
k) Pika 29 ndryshohet, si më poshtë vijon:

“29. Ministria përgjegjëse për arsimin profesional jep në total jo më pak se 5 000 (pesë mijë) bursa në vit për nxënësit e arsimit profesional, nga të cilat 2 500 (dy mijë e pesëqind) bursa janë të dedikuara për hyrjet e reja në shkollat profesionale të sistemit arsimor publik.”;
l) Pika 33 ndryshohet, si më poshtë vijon:
“33. Vendimet e këshillave të njësive të vetëqeverisjes vendore miratohen, sipas afateve të përcaktuara në këtë vendim. Vendimet e këshillave të njësive të vetëqeverisjes vendore, të miratuara përtej afateve, përballohen me fondet e tyre.”;
ll) Pasqyrat nr. 1, nr. 2 dhe nr. 3, bashkëlidhur vendimit, zëvendësohen me pasqyrat nr. 1, nr. 2, dhe nr. 3, që i bashkëlidhen këtij vendimi dhe janë pjesë përbërëse të tij;
m) Pas pasqyrës nr. 2 shtohet pasqyra nr. 2/1, që i bashkëlidhet këtij vendimi dhe është pjesë përbërëse e tij.
2. Ngarkohen Ministria e Arsimit, Ministria e Ekonomisë dhe Inovacionit, njësitë e vetëqeverisjes vendore, institucionet e sistemit arsimor parauniversitar dhe ofruesit e arsimit të mesëm profesional publik për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare duke filluar nga viti shkollor 2026–2027.

ZËVENDËSKRYEMINISTËR
Albana Koçiu

PASQYRA NR. 1 
KUSHTET EKONOMIKE TË NXËNËSIT PËR DHËNIEN E BURSËS

	Nr.
	Përbërja familjare
	Përfitojnë bursa
	Përfitojnë gjysmëbursa
	Me pagesë

	
	
	Me të ardhura mujore,
 lek/frymë
	Me të ardhura mujore, lek/frymë
	Me të ardhura mujore, lek/frymë

	1
	Për familjet me 2 persona
	deri 5 000
	5 000–5 500
	mbi 5 500

	2
	Për familjet me 3 persona
	deri 4 700
	4 700–5 300
	mbi 5 300

	3
	Për familjet me 4 persona
	deri 4 600
	4 600–5 100
	mbi 5 100

	4
	Për familjet me 5 persona
	deri 4 500
	4 500–5 000
	mbi 5 000

	5
	Për familjet me 6 persona
	deri 4 300
	4 300–4 800
	mbi 4800

	6
	Për familjet me 7 persona
	deri 4 000
	4 000–4 700
	mbi 4 700

	7
	Për familjet me 8 persona
	deri 3 700
	3 700–4 500
	mbi 4 500




PASQYRA NR. 2 
MASA E BURSËS PËR NXËNËSIT (NË LEK) NË ARSIMIN E PËRGJITHSHËM QË NUK JETOJNË NË KONVIKT (NË LEK)

	Nr.
	Kategoritë e shkollave
	Masa mujore e bursës për nxënësit që plotësojnë kriteret 2.1, 2.2, 2.3 dhe 2.4

	
	
	

	1
	Shkollat 9-vjeçare dhe të mesme 
	

	
	a) Bursa
	7 500

	
	b) Gjysmëbursa
	3 750

	2
	
Shkolla e Mjeshtërisë Sportive e Arsimit Special
	

	
	a) Bursa
	9 100

	
	b) Gjysmëbursa
	4 550

	
	c) Me pagesë
	-

	3
	Për nxënësit jetimë
	9 000






PASQYRA NR. 2 /1
MASA E BURSËS PËR NXËNËSIT NË ARSIMIN E MESËM TË ARSIMIT PROFESIONAL 
(NË LEK) 

	Nr.
	Kategoritë e bursave sipas shkollave
	Masa mujore e bursës për nxënësit që plotësojnë kriteret 2.2; 2.3 dhe 2.4
	Masa mujore e bursës për nxënësit që plotësojnë kriterin ekonomik (kuotë ushqimore)
	Shpenzime vetjake (higjienë personale, mjete mësimore)
	Totali i financimit nga shteti për masën mujore të bursës për nxënësit që plotësojnë kriterin ekonomik (kuotë ushqimore)

	1
	Shkollat e mesme profesionale 
	
	
	
	

	
	a) Bursa
	10 000
	9 300
	700
	10 000

	
	b) Gjysmëbursa
	5 000
	
	
	5 000

	
	c) Me pagesë
	0
	9 300
	700
	10 000




PASQYRA NR. 3 
KUOTAT FINANCIARE SIPAS NORMAVE NË NATYRË PËR USHQIMIN E NXËNËSVE NË KONVIKT DHE SHPENZIMET VETJAKE

	Nr.
	Emërtimi
	Njësia
matëse
	Norma
ditore
	Vlera
energj.
(kcal)
	Çmimi i ri
(lek/kg)
	Vlera ditore
 (lek)

	1
	Bukë
	gram
	375
	977
	120
	45

	2
	Makarona
	gram
	30
	107
	208
	6

	3
	Oriz
	gram
	30
	109
	186
	6

	4
	Sheqer
	gram
	40
	157
	90
	4

	5
	Fasule
	gram
	30
	93
	300
	9

	6
	Perime
	gram
	130
	27
	200
	26

	7
	Fruta
	gram
	100
	42
	160
	16

	8
	Vaj
	gramë
	30
	270
	200
	6

	9
	Gjalpë
	gram
	20
	152
	900
	18

	10
	Mish
	gram
	75
	115
	956
	72

	11
	Djathë
	gram
	25
	40
	1,100
	28

	12
	Reçel
	gram
	20
	93
	240
	5

	13
	Vezë
	kokërr
	1
	42
	24
	0

	14
	Qumësht
	gramë
	200
	98
	140
	28

	15
	Patate
	gram
	200
	170
	78
	16

	16
	Nënprodukte mishi
	gram
	30
	100
	953
	29

	Kuota ditore ushqimore
	312

	Shpenzime vetjake (higjienë personale, mjete mësimore) → 650 lek/muaj
	22

	 TOTALI MUJOR (vlera ditore × 30 ditë + shpenzime vetjake)
	10,000



2

